尋日本來想去譚仔解決個午餐，點知一早收左爐。算，行行下又唔知食咩好，就上左呢度食。嘩，可能係星期日，開哂counter都咁長龍，等左一陣先到我。我食個麻辣麥樂雞餐，餐飲轉凍奶茶。麻辣麥樂雞其實間間既質素都咁上下，無話特別好食同難食。我覺得今次都幾好食，味道都好濃，又多肉汁。合格。薯條都係微暖，但我每次都會加勁多黑椒，咁先好食。凍奶茶佢地用杯加冰之後，會加熱茶底同加奶。我覺得佢地應該學KFC咁，將茶底雪落雪櫃會好點。都無乜特別，只要保持水準，實有下次既。